 **44-то НАРОДНО СЪБРАНИЕ**

**НА РЕПУБЛИКА БЪЛГАРИЯ**

**ОБЯВЛЕНИЕ**

Народното събрание, гр. София, пл. „Народно събрание” № 2, на основание чл. 10а, ал. 2 от Закона за държавния служител, чл. 14 от Наредбата за провеждане на конкурсите за държавни служители и заповед № АД-850-05-252/11.12.2018 г. на председателя на Народното събрание

**ОБЯВЯВА КОНКУРС**

**за длъжността „старши експерт“ в дирекция „Пленарни заседания, парламентарен контрол и финални текстове“, отдел „Парламентарен контрол“ в**

**Народното събрание.**

**1. Брой работни места,** за които е обявен конкурс за тази длъжност – 1 работно място.

**2. Кратко описание на длъжността:** Обезпечава юридически и оперативно дейността по приложението на пленарните форми на парламентарен контрол, като завършен парламентарен процес; по подготовката на заседанията за парламентарен контрол; изготвяне на справки, отнасящи се до парламентарния контрол; извършва работа и проверка по дейността, свързана с писмените отговори на въпроси и питания от народни представители.

**3. Минимални и специфични изисквания, предвидени в нормативните актове за заемане на длъжността:**

- минимална образователно-квалификационна степен, необходима за заемане на длъжността – магистър;

- минимален професионален опит за заемане на длъжността: 2 години или

- минимален ранг за заемане на длъжността - IV младши ранг;

**-** кандидатът следва да отговаря на условията по чл. 7 от ЗДСл.

**4. Допълнителни изисквания за длъжността:**

**-** специалност, по която е придобито образованието – право;

- компютърна грамотност – Офис пакет за MS Windows (Word, Excel), Интернет, правно-информационни продукти и електронна поща.

**5. Минимален размер на основната заплата** – 1140 лв.

- основният размер на заплатата за длъжността се определя в зависимост от професионалния опит на спечелилия конкурса кандидат, съгласно нормативните актове, определящи формирането на възнаграждението.

**6. Начин за провеждане на конкурса:**

- писмен тест;

- интервю.

**7. Необходими документи за кандидатстване:**

- Заявление по образец - Приложение 2 към чл. 17, ал. 1 от Наредба за провеждане на конкурсите за държавни служители;

- Декларация по чл. 17, ал. 2, т. 1 от Наредба за провеждане на конкурсите за държавни служители;

- Копие от документи за придобита образователно-квалификационна степен, допълнителна квалификация и правоспособност;

(Документи за степен на образование или професионална квалификация, издадени от други държави, се представят след преминала процедура за признаване на образованието от министъра на образованието и науката, чрез Националния център за информация и документация.)

- Копие от документи, удостоверяващи продължителността на професионалния опит – трудова, служебна, осигурителна книжка и др.

**8. Място и срок за подаване на документи:**

Подаването на заявлението и приложенията към него може да се извършва лично или чрез пълномощник на адрес: гр. София, пл. „Княз Александър І“ № 1 (входа от бул. „Княз Дондуков“), партер „Приемна“, телефон 02/939 22 80 или 02/939 36 22 всеки работен ден от 10:00 до 12:30 и от 14:00 до 16:00 часа.

Краен срок за подаване на документи – 27.12.2018 г.

**9. Общодостъпно място, на което ще се обявяват списъците или други съобщения във връзка с конкурса** – информационното табло във фоайето на сградата на Народното събрание, гр. София, пл. „КнязАлександър І“ № 1 (входа от бул. „Княз Дондуков”) и интернет страницата на Народното събрание [www.parliament.bg](http://www.parliament.bg)

Длъжностната характеристика за конкурсната длъжност се предоставя на кандидатите при подаване на документи.

Образци на заявление за участие в конкурс и декларация по чл. 17, ал. 2, т. 1 от НПКДС могат да се изтеглят от следния Интернет адрес: [www.parliament.bg](http://www.parliament.bg), в рубриката 44-то Народно събрание, секция „Конкурси“.